ddrg/super_eurlex huggingface dataset:
A Bizottság 1030/86/EGK rendelete

(1986. április 8.)

egyes árucikkeknek a Közös Vámtarifa 73.40 B. alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69//EGK tanácsi rendeletre [2] és különösen annak 3. cikkére,

mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell tenni a körülbelül 3 cm hosszú nikkelezett acélláncból álló kulcstartó besorolására, mely lánc egyik végén ugyanebből a fémből készült gyűrűt lehet kinyitni és bezárni, a másik végén pedig egy (körülbelül 5 × 2,5 cm) műanyag fedélbe burkolt mini címjegyzék található, melynek felülete reklámszöveget tartalmaz;

mivel a legutóbb a 3679/85/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 73.40 vámtarifaszáma a vasból és acélból készült egyéb termékeket tartalmazza, és a 48.18 vámtarifaszám alatt egyebek között a regisztert, jegyzetfüzetet, noteszt, üzleti könyvet, megrendelőkönyvet, orvosi vénytömböt és naplót tartalmazza; mivel a kérdéses termékek besorolása szempontjából ezeket a vámtarifaszámokat kell figyelembe venni;

mivel a kulcstartó összetett árucikk; mivel a címjegyzék túl kicsi ahhoz, hogy a gyakorlatban használni lehessen; mivel a közös vámtarifa szerinti nómenklatúra 3 b) általános szabálya értelmében a rendeltetésszerű használatot tekintve a termék jellemzőjét a nikkelezett acéllánc és -karika adja meg; mivel a kulcstartót következésképpen a 73.40 B. vámtarifaszám alá kell besorolni;

mivel az e rendeletben foglalt rendelkezések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A körülbelül 3 cm hosszú nikkelezett acélláncból álló kulcstartót, mely lánc egyik végén ugyanebből a fémből készült gyűrűt lehet kinyitni és bezárni, a másik végén pedig egy (körülbelül 5 × 2,5 cm) műanyag fedélbe burkolt mini címjegyzék található, melynek felülete reklámszöveget tartalmaz, a közös vámtarifa következő alszáma alá kell besorolni:

73.40 Egyéb árucikkek vasból és fémből:

B. Más.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. április 8-án.

a Bizottság részéről

Cockfield

alelnök

[1] HL L 191., 1984.7.19., 1. o.

[2] HL L 14., 1969.1.21., 1. o.

[3] HL L 351., 1985.12.28., 2. o.

[4] HL L 172., 1968.7.22., 1. o.

--------------------------------------------------
HELYESBÍTÉS
a kávéról szóló 1983. évi nemzetközi megállapodás szerinti származási bi zonyítvány
rendszernek a kontingensek felfüggesztése idején történő alkalmazásár ól szóló 678/87/EGK
tanácsi rendelethez
(AzEurópaiKözösségekHivatalosLapjaL69.,1987.3.12.,1.o.;magyarny elvűkülönkiadás2.fejezet,02.kötet,
264. o.)
1. a Tartalomjegyzék 4. pontjában
a következő szövegrész: „Az exporthoz használt …”
helyesen: „A kivitelhez használt …”;
2. a melléklet 1. szabályának utolsó előtti fogalommeghatározásában
a következő szövegrész: »„vámhivatal pecsétje«: olyan, lehetőleg dombornyomásos vámbélyegző,
amelyet az illetékes tisztviselő aláírása …”
helyesen: »„vámhivatal pecsétje«: olyan, lehetőleg dombornyomásos vámbélyegző,amelyet a használatára illetékes tisztviselő aláírása …”;
3. a melléklet 4. szabályának címében
a következő szövegrész: „AZ EXPORTHOZ HASZNÁLT ZSÁKOK …”
helyesen: „A BEHOZATALHOZ HASZNÁLT ZSÁKOK …”;
4. a melléklet 6. szabályának címében
a következő szövegrész: „AZ EXPORTŐRÖK FELELŐSSÉGE…”
helyesen: „AZ EXPORTŐRÖK KÖTELEZETTSÉGE …”;
5. a 2. B melléklet A. részének 18. pontjában
a következő szövegrész: „A kiállító tisztviselő …”
helyesen: „A tanúsító tisztviselő …”.02/16. kötet HU Az Európai Unió Hivatalos Lapja 119
A Tanács 1580/87/EGK rendelete

(1987. június 2.)

az Európai Gazdasági Közösség és a Gambiai Köztársaság kormánya között létrejött, a Gambia partjainál folytatott halászatról szóló megállapodás megkötéséről és az alkalmazására vonatkozó rendelkezések elfogadásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel Spanyolország és Portugália csatlakozási okmányára és különösen annak 155. cikke (2) bekezdésének b) pontjára,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és Gambia megkötötte és parafálta a Gambia part menti vizein folytatott halászatról szóló megállapodást, amely a közösségi halászok számára új halászati lehetőségekről rendelkezik a Gambiai Köztársaság felségterülete vagy joghatósága alá tartozó vizeken;

mivel a csatlakozási okmány 155. cikke (2) bekezdésének b) pontja szerint a Tanács feladata, hogy megfelelő eljárásokat dolgozzon ki annak érdekében, hogy a Kanári-szigetek érdekei teljes mértékben vagy részben érvényesüljenek a határozatok meghozatala során, esetenként és különösen a halászati megállapodások harmadik országokkal történő megkötése esetén; mivel az említett eljárásokat ezen egyedi esetben meg kell határozni;

mivel a Közösség érdeke, hogy jóváhagyja ezt a megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Gambiai Köztársaság kormánya között létrejött, Gambia part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Kanári-szigetek érdekeinek figyelembe vétele céljából a megállapodást és – a végrehajtásához szükséges mértékben – a halászati erőforrások védelmére és kezelésére vonatkozó közös halászati politika rendelkezéseit a Spanyolország lobogója alatt hajózó azon hajókra is alkalmazni kell, amelyeket a Kanári-szigeteken az illetékes hatóságoknál állandó jelleggel helyi szinten lajstromoztak (registros de base) a Közösség, Ceuta és Melilla, valamint a Kanári-szigetek vámterülete közti kereskedelemben a "származó termékek" fogalommeghatározásáról és a közigazgatási együttműködési módszerekről szóló, 1986. február 24-i 570/86/EGK tanácsi rendelet [3] I. mellékletének 6. megjegyzésében meghatározott feltételek szerint.

3. cikk

A megállapodás 17. cikkében előírt értesítést a Tanács elnöke küldi meg.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1987. június 2-án.

a Tanács részéről

az elnök

Ph. Maystadt

[1] HL C 42., 1987.2.20., 10. o.

[2] 1987. május 15-i vélemény (a Hivatalos Lapban még nem tették közzé).

[3] HL L 56., 1986.3.1., 1. o.

--------------------------------------------------
A Tanács 4143/87/EGK rendelete

(1987. december 14.)

az Európai Gazdasági Közösség és a Mauritániai Iszlám Köztársaság között létrejött, a Mauritánia partjainál folytatott halászatról szóló megállapodás megkötéséről és az alkalmazására vonatkozó rendelkezések elfogadásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel Spanyolország és Portugália csatlakozási okmányára és különösen annak 155. cikke (2) bekezdésének b) pontjára,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és Mauritánia tárgyalásokat folytatott az 1987. május 14-én aláírt, a Mauritánia part menti vizein folytatott halászatról szóló megállapodásról, amely új halászati lehetőségeket nyújt a kibővített Közösség halászai számára a Mauritánia felségterülete vagy joghatósága alá tartozó vizeken;

mivel a csatlakozási okmány 155. cikke (2) bekezdésének b) pontja szerint a Tanács feladata, hogy esetenként megfelelő eljárásokat dolgozzon ki annak érdekében, hogy a Kanári-szigetek érdekei teljes mértékben vagy részben érvényesüljenek a határozatok elfogadása során, különösen a halászati megállapodások harmadik országokkal történő megkötése esetén; mivel az említett eljárásokat ezen egyedi esetben meg kell határozni;

mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Mauritániai Iszlám Köztársaság között létrejött, Mauritánia part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodást és – a végrehajtásához szükséges mértékben – a halászati erőforrások védelmére és kezelésére vonatkozó közös halászati politika rendelkezéseit a Kanári-szigetek érdekeinek figyelembe vétele céljából a Spanyolország lobogója alatt hajózó olyan hajókra is alkalmazni kell, amelyeket a Kanári-szigeteken az illetékes hatóságoknál állandó jelleggel helyi szinten lajstromoztak (registros de base), a Közösség, Ceuta és Melilla, valamint a Kanári-szigetek vámterülete közti kereskedelemben a "származó termékek" fogalommeghatározásáról és a közigazgatási együttműködési módszerekről szóló, 1986. február 24-i 570/86/EGK tanácsi rendelet [3] I. mellékletének 6. megjegyzésében az ilyen nyilvántartásra vonatkozó meghatározás szerint.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 14-én.

a Tanács részéről

az elnök

Lars P. Gammelgaard

[1] HL C 269., 1987.10.8., 7. o.

[2] HL C 305., 1987.11.16.

[3] HL L 56., 1986.3.1., 1. o.

--------------------------------------------------
A Bizottság 3998/87/EGK rendelete

(1987. december 23.)

a komló piacának közös szervezéséről szóló 1696/71/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3985/87/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a 2658/87/EGK tanácsi rendelet 1988. január 1-jétől kezdődő hatállyal bevezeti a Harmonizált Rendszeren alapuló kombinált árunómenklatúrát, amely mind a Közös Vámtarifa, mind a Közösség külső kereskedelmi statisztikájára vonatkozó árunómenklatúra követelményeinek megfelel;

mivel ennek következményeképpen meg kell adni a legutóbb a 3800/85/EGK rendelettel [3] módosított, 1696/71/EGK rendeletben [4] megjelenő árumegnevezéseket és vámtarifaszámokat a Kombinált Nómenklatúra feltételeinek megfelelően; mivel ezek a változtatások nem igényelnek lényeges módosításokat,

ELFOGADTA EZT A RENDELETET:

1. cikk

Az 1696/71/EGK rendelet 1. cikkének (1) és (2) bekezdése helyébe a következő rendelkezések lépnek:

"(1) A komlópiac közös szervezése a következő termékekre terjed ki:

KN-kód | Árumegnevezés |

1210 | Komlótobozok, friss vagy szárított, őrölt vagy nem őrölt, porított vagy pelletált; lupulin (komlóliszt) |

(2) A forgalomba hozatalra és a harmadik országokkal való kereskedelemre vonatkozó szabályok a következő termékekre is érvényesek:

KN-kód | Árumegnevezés |

13021300 | Növényi nedvek és kivonatok komlóból" |

2. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 23-án.

a Bizottság részéről

Frans Andriessen

alelnök

[1] HL L 376., 1987.12.31., 1. o.

[2] HL L 256., 1987.9.7., 1. o.

[3] HL L 367., 1985.12.31., 32. o.

[4] HL L 175., 1971.8.4., 1. o.

--------------------------------------------------
A Bizottság 4001/87/EGK rendelete

(1987. december 23.)

az ovalbuminra és laktalbuminra vonatkozó közös kereskedelmi rendszerről szóló 2783/75/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 3985/87/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a 2658/87/EGK tanácsi rendelet 1988. január 1-jei hatállyal a Harmonizált Rendszeren alapuló kombinált nómenklatúrát állapít meg, amely megfelel mind a közös vámtarifa, mind a Közösség külkereskedelmi statisztikájában használt nómenklatúra követelményeinek;

mivel ennek következtében a 2783/75/EGK tanácsi rendeletben [3] szereplő áruleírásokat és vámtarifaszámokat a kombinált nómenklatúra kifejezéseivel összhangban kell alkalmazni; mivel e változtatások nem igényelnek lényegi módosítást,

ELFOGADTA EZT A RENDELETET:

1. cikk

A 2783/75/EGK rendelet 1. cikke helyébe a következő rendelkezés lép:

"1. cikk

A Közösség és harmadik országok közötti kereskedelemben importvámot vetnek ki a következő termékekre:

KN-kód | Áruleírás |

3502 | Albuminok, albuminátok és más albuminszármazékok: |

ex350210 | – Tojásfehérje: |

| – – Egyéb (az emberi fogyasztásra alkalmatlan vagy alkalmatlanná tett tojásfehérjén kívül): |

35021091 | – – – Szárítva (például lap, pikkely, pehely, por alakban) |

35021099 | – – – Egyéb: |

ex350290 | – Egyéb: |

| – – Albuminok, a tojásfehérje kivételével: |

| – – – Egyéb (az emberi fogyasztásra alkalmatlan vagy alkalmatlanná tett albuminokon kívül): |

| – – – – Tejalbumin (laktalbumin): |

35029051 | – – – – – Szárítva (lap, pikkely, pehely, por stb. alakban) |

35029059 | – – – – – Egyéb" |

2. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 23-án.

a Bizottság részéről

Frans Andriessen

alelnök

[1] HL L 376., 1987.12.31., 1. o.

[2] HL L 256., 1987.9.7., 1. o.

[3] HL L 282., 1975.11.1., 104. o.

--------------------------------------------------
A Bizottság 393/87/EGK rendelete

(1987. február 9.)

az egyes tartósított élelmiszerek előállítása során használt olívaolajra alkalmazott termelési visszatérítésre vonatkozó részletes szabályok megállapításáról szóló 1963/79/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1454/86/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2],

tekintettel a legutóbb a 3788/85/EGK rendelettel [3] módosított, az egyes tartósított élelmiszerek előállítása során használt olívaolajra alkalmazott termelési visszatérítésre vonatkozó általános szabályok megállapításáról szóló, 1979. március 26-i 591/79/EGK tanácsi rendeletre [4] és különösen annak 9. cikkére,

mivel az 1963/79/EGK bizottsági rendelet [5] 2. cikkének (3) bekezdése úgy rendelkezik, hogy az ellenőrzésre vonatkozó kérelem csak az igény bejelentését követő harmadik hónap utolsó napjáig befejeződő gyártási folyamatra érvényes; mivel a tapasztalatok azt mutatták, hogy a feldolgozott élelmiszerek egyes gyártási folyamatainál, ahol az olívaolajat nem csak tartósítószerként, hanem a késztermék elkészítésének aktív alkotórészeként használják, ez az időszak szakmai szempontból nem megfelelő; mivel annak érdekében, hogy az ilyen tartósított élelmiszerek is részesülhessenek a termelési visszatérítésben, rendelkezni kell arról, hogy a tagállamoknak lehetőségük legyen legfeljebb nyolc hónapban rögzíteni a fent említett időszakot azon termékekre, amelyeknek az előállítása szempontjából az előírt három hónapos időszak nem megfelelő;

mivel az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 1963/79/EGK rendelet 2. cikkének (3) bekezdése a következő második albekezdéssel egészül ki:

"Azonban a tagállamok rendelkezhetnek hosszabb – legfeljebb nyolc hónapos – időtartamról is, ha a tartósított élelmiszer előállítási folyamata következtében az szükséges, hogy az olaj az első albekezdésben előírt időnél hosszabb ideig maradjon kapcsolatban a hallal vagy zöldséggel."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. február 9-én.

a Bizottság részéről

Frans Andriessen

alelnök

[1] HL L 133., 1986.5.21., 8. o.

[2] HL L 172., 1966.9.30., 3025/66. o.

[3] HL L 367., 1985.12.31., 1. o.

[4] HL L 78., 1979.3.30., 2. o.

[5] HL L 227., 1979.9.7., 10. o.

--------------------------------------------------
A Bizottság 321/88/EGK Rendelete

(1988. február 2.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3904/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2498/87/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével a 2730/81/EGK rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke Málta tekintetében a következőképpen módosul:

"Importőr ország | Kibocsátó szervezet |

Málta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade Lascaris, La Valletta." |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. február 2-án.

a Bizottság részéről

Frans Andriessen

alelnök

[1] HL L 370., 1987.12.30., 1. o.

[2] HL L 148., 1968.6.28., 13. o.

[3] HL L 232., 1987.8.19., 12. o.

[4] HL L 272., 1981.9.26., 25. o.

--------------------------------------------------
A Bizottság 1609/88/EGK Rendelete

(1988. június 9.)

a 3143/85/EGK és az 570/88/EGK rendelet szerint értékesített vaj beraktározása legkésőbbi időpontjának megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1109/88/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

tekintettel a legutóbb a 842/88/EGK [3] rendelettel módosított, a vaj- és tejszínpiacon történő intervenció általános szabályainak megállapításáról szóló, 1968. július 15-i 985/68/EGK tanácsi rendeletre [4] és különösen annak 7a. cikkére,

mivel a legutóbb a 775/88/EGK rendelettel [5] módosított, a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló, 1985. november 11-i 3143/85/EGK bizottsági rendelet [6] 1. cikke, továbbá a legutóbb a 949/88/EGK rendelettel [7] módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendelet [8] 1 cikke értelmében az értékesítendő vajat legkésőbb egy megállapítandó időpontig be kellett raktározni; mivel ezt az időpontot a készletváltozások alakulása és a rendelkezésre álló mennyiségek alapján állapítják meg;

mivel a fent említett 570/88/EGK rendelet hatálybalépését követően a legutóbb a 685/88/EGK rendelettel [9] módosított, a 262/79/EGK és a 3143/85/EGK rendelet [10] szerint értékesített vaj beraktározása határidejének megállapításáról szóló, 1984. június 18-i 1726/84/EGK bizottsági rendelet hatályát veszti;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 1. cikkének (1) bekezdésében említett vajat legkésőbb 1987. január 1-ig be kellett raktározni.

Az 570/88/EGK rendelet 1. cikkében említett vajat legkésőbb 1987. január 1-jéig be kellett raktározni.

2. cikk

Az 1726/84/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. június 9-én.

a Bizottság részéről

Frans Andriessen

az alelnök

[1] HL L 110., 1988.4.29., 27. o.

[2] HL L 148., 1968.6.28., 13. o.

[3] HL L 87., 1988.3.31., 4. o.

[4] HL L 169., 1968.7.18., 1. o.

[5] HL L 80., 1988.3.25., 31. o.

[6] HL L 298., 1985.11.12., 9. o.

[7] HL L 92., 1988.4.9., 43. o.

[8] HL L 55., 1988.3.1., 31. o.

[9] HL L 71., 1988.3.17., 26. o.

[10] HL L 163., 1984.6.21., 28. o.

--------------------------------------------------
A Tanács 3551/88/EGK Rendelete

(1988. november 14.)

a Ciprusról, Izraelből és Jordániából származó egyes virágok behozatalára vonatkozó kedvezményes vámok alkalmazására vonatkozó feltételek rögzítéséről szóló 4088/87/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és Marokkó között létrejött együttműködési megállapodás kiegészítő jegyzőkönyve előírja, hogy kedvezményes vámokat kell alkalmazni a rózsa és a szegfű Közösségbe irányuló bevitelére a 060310 KN-kód alá tartozó, Marokkóból származó összes, friss vágott virág importjára megnyitott vámkontingens keretein belül; mivel ezek a vámkedvezmények csak olyan importra vonatkoznak, amely bizonyos árfeltételeknek megfelel;

mivel a 4088/87/EGK rendelet [1] megállapította a Ciprusról, Izraelből és Jordániából származó említett termékek behozatalára vonatkozó kedvezményes vámokat; mivel a fenti rendelet alkalmazását ki kell terjeszteni a Marokkóból származó virágokra is,

ELFOGADTA EZT A RENDELETET:

1. cikk

A 4088/87/EGK tanácsi rendelet szövege a következőképpen módosul:

1. a cím helyébe a következő szöveg lép:

"A Tanács 1987. december 21-i 4088/87/EGK rendelete a Ciprusról, Izraelből, Jordániából és Marokkóból származó egyes virágok behozatalára vonatkozó kedvezményes vámok alkalmazására vonatkozó feltételek rögzítéséről"

;

2. az 1. cikkben a "Ciprusról, Izraelből vagy Jordániából származó" kifejezés helyébe a "Ciprusról, Izraelből, Jordániából vagy Marokkóból származó" kifejezés lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit az Európai Gazdasági Közösség és Marokkó között létrejött együttműködési megállapodás kiegészítő jegyzőkönyve alkalmazásának időpontjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. november 14-én.

a Tanács részéről

az elnök

Y. Pottakis

[1] HL L 382., 1987.12.31., 22. o.

--------------------------------------------------